Kraljevski park Studley
Kraljevski park Studley u blizini Alfielda engleske regije Yorkshire  i Humber, Engleska (Ujedinjeno Kraljevstvo), je park koji zajedno sa pripadajućom Opatijom Fountains čini kulturni spomenik koji je upisan na UNESCO-v popis mjesta svjetske baštine u Europi 1986. godine.

Historija 

Opatija Fountains je osnovana 1132. godine kao cistercitski samostan koji je djelovao 407 godina, dok je u duhu anglikanske protestantske reforme nije dao zatvoriti engleski kralj Henrik VIII. Opatijsko zemljište je kralj prodao 1540. godine londonskom trgovcu Richardu Greshamu. Nakon nekoliko generacija u vlasništvu obitelji Gresham, prodano je Stephenu Proctoru koji na njemu gradi paladijansku vilu Fountains Hall od 1598.-1604. godine od kamena s opatijskih zgrada.

God. 1699. imanje Studley naslijeđuje uspješni parlamentarac John Aislabie koji je nakon financijske afere bankrotirao i biva protjeran iz parlamenta, nakon čega se posvećuje svom imanju i započinje formalni park 1718. godine. Nakon njegove smrti, njegov sin William proširuje park kupnjom Opatije Fountains i Fountains Hall, a park dobiva romantičarski slikoviti izgled.

Park je postao najvažnijim primjerom vodenog engleskog parka iz 18. stoljeća i kao takvog ga je 1966. godine otkupilo Vijeće zapadnog jahačkog kraja (West Riding County Council) koji ga prodaju Nacionalnom povjerenstvu kulturne i prirodne baštine (National Trust for Places of Historic Interest or Natural Beauty) 1983. godine koji ga čine Spomenikom kulturne baštine i naposlijetku kao UNESCO-va svjetska baština 1986. godine.

Glavne odlike 

Vodeni park Studleya je dao izraditi John Aislabie 1718. godine, a proširio njegov sin Wiliam s elegantno oblikovanim jezerima, kanalima, hramovima i kaskadama. U parku se, pored slikovite ruine opatije Fountains i vile Fountains Hall nalazi par paviljona poput neo-gotičkog dvorca i paladijanske banket-kuće.

Lady Ripon je unutar parka podigla neo-gotičku Crkvu sv. Djevice Marije u spomen na muža Vynera Ripona kojeg su ubili grčki otmičari 1870. godine. Arhitekt je bio William Burges i crkva je posvećena 1871. godine u tzv. Jelenjskom parku. Jelenjski park je bio dom za oko 500 jelena, ali je izgorio 1716. godine i biljni i životinjski svijet se morao potpuno obnoviti, samo je velika štala iz 1728.-32. preživjela.

Vanjske veze 

 Službena stranica Opatije Fountains
 Studley Royal i Opatija Fountains - vodič 

Parkovi u Ujedinjenom Kraljevstvu
North Yorkshire
Svjetska baština u Ujedinjenom Kraljevstvu